Olivera Đurđević
Olivera Đurđević (Beograd 7. januar 1928 — 28. decembar 2006) je bila istaknuti srpski čembalista, pijanista, kamerni muzičar i profesor Fakulteta muzičke umetnosti u Beogradu. Bila je prva jugoslovenska čebmalistkinja, dobitnica Oktobarske nagrade 1978. godine, kao i Sedmojulske nagrade, plakete Udruženja muzičara Srbije i Udruženja muzičara Jugoslavije.

Karijera
Olivera Đurđević je završila studije klavira na Fakultetu muzičke umetnosti u Beogradu u klasi profesora Emila Hajeka. Diplomirala je 1952. godine posle čega je dve godine bila na specijalizaciji čembala kod Li Stadelmana na Visokoj muzičkoj školi u Minhenu. Od 1964. docent, a zatim profesor Fakulteta muzičke umetnosti u Beogradu.
 
Održala je veliki broj koncerata u Nemačkoj, Poljskoj, Rumuniji, Češkoj, Bugarskog, Holandiji, Italiji, Rusiji, SADu, Kanadi.
Bila je profesor Fakulteta muzičke umetnosti u Beogradu od 1985, a aktivno se bavila pedagoškim radom i u okviru Katedre za kamernu muziku i čembalo. Bila je šef katedre od 1970. do 1993. i osnivač Studija za čembalo pri SKC-u 1972.
Predavala je i na Akademiji lepih umetnosti u Beogradu.

Bila je članica Klavirskog trija i Klavirskog kvarteta Radio Beograda, ansambla Beogradski kamerni muzičari, Zagrebačkih solista,  Musica humana, trija Donne di Belgrado, kao i klavirska saradnica mnogobrojnih vokalnih i instrumentalnih umetnika.

Vidi još 
 Čembalo

Reference

Literatura 
 Who is Who - Ko je ko u Srbiji, Bibliofon, Beograd, 1995.

Spoljašnje veze 
 Fakultet muzičke umetnosti u Beogradu 
 Olivera Đurđević; Discogs
 

Jugoslavenski pijanisti
Srpski pijanisti
Čembalisti
Jugoslavenski muzički pedagozi
Srpski muzički pedagozi
Biografije, Beograd